Malene Breytenbach – WRITER/ SKRYWER
Luister gerus elke 2de week op 'n Donderdag na Malene se Afrikaanse boekresensies op Radio Helderberg.
Malene Breytenbach se nuwe roman Miskende Spioen is uit, en is beskikbaar as eboek en sagteband op Amazon.
In die tagtigerjare word sy 'n spioen vir die veiligheidspolisie, aan die kant van die apartheidsregering. Sy word ontplooi na Stellenbosch Universiteit.
Moorde, ontnugtering, verraad en vrees lê vir haar voor. Haar hanteerder is wreed en fanaties en haar spioenasieloopbaan volg vreemde paaie. Mislukkings laat haar dinge doen wat sy nooit voorheen sou gedroom het om te doen nie.
Haar lewe ontaard in 'n stryd om oorlewing in die Struggle. Sy moet noodwendig heul met die ANC en die sogenaamde liberaliste. Haar lojaliteit word uitgedaag.
Malene Breytenbach se nuutste vrystelling
Ingrid Thesen gaan saam met 'n Joodse vriendin na Israel om aan argeologiese opgrawings by Tel Abir in Galilea deel te neem. Hulle werk saam met 'n span van die Hebreeuse Universiteit in Jerusalem. Ingrid raak aangetrokke tot die enigmatiese Noorweër Leif Andersson, historikus, skrywer en argeoloog.
Die Palestynse Bevrydingsorganisasie dreig om 'n bom by die Argeologiese Instituut te plant. Leif se eks-vrou maak ook haar verskyning.
Teenspoed en konflik dreig om Ingrid en Leif se ontluikende verhouding te laat ontspoor…
Malene Breytenbach se Verdiende wraak het geland!
Hierdie historiese fiksie verhaal, handel oor die vete tussen twee families ná die Boereoorlog. Die twee families is die Greeffs, wat die hensoppers was en wie se seuns national scouts was, en die Steenkamps, wat bittereinders was.
Kommandant Steenkamp het die een Greeff-seun laat teregstel en die Greeffs neem wraak. Salomien, 'n verfynde meisie afkomstig van Pretoria, getroud met die kommandant se seun, kry bitter swaar in die konsentrasiekamp en op die gestroopte plaas. 'n Engelsman wat die Steenkamps kom help, wil haar uit die lyding verlos.
Verdiende Wraak is ook as e-boek beskikbaar.
Malene se splinternuwe roman Skadumagte, is op die rakke
Kristin Kingsley se baas en geliefde, Ray Retief, lig haar en al die personeel van Conferences Etcetera in dat hy die besigheid sluit. Boonop los hy haar vir 'n ander vrou.
Ontnugterde Kristin stig 'n nuwe besigheid. Haar aantreklike buurman, Ryno Brink, die gastehuiseienaar langsaan haar huis in Stellenbosch, was nog altyd soos haar broer.